EkBass/fiwiki-20250220-pages-articles huggingface dataset:
Organokatalyysi

Organokatalyysi on katalyysin laji, jossa katalyytteinä toimivat metalliyhdisteiden sijaan tyypillisesti molekyylimassaltaan suhteellisen pienikokoiset orgaaniset yhdisteet. Organokatalyyttien tutkimus on herättänyt huomiota erityisesti 2000-luvulla.Hans-Ulrich Blaser, Andreas Pfaltz & Helma Wennemers: Chiral Compounds, Ullmann's Encyclopedia of Industrial Chemistry, John Wiley & Sons, New York, 2012. Viitattu 15.5.2014 ==Organokatalyysiluokat== Tyypillisimmät organokatalyytit ovat amiineja tai muita aminoryhmiä sisältäviä yhdisteitä kuten aminohappoja, ureoita, tioureoita tai niiden johdannaisia. Käytettyjä ovat muun muassa kiina- alkaloidit ja proliini. Hyvän enantioylimäärän saavuttamiseksi käytettävä katalyytti on kiraalinen. Organokatalyyttien on todettu olevan tehokkaita muun muassa aldoliadditioissa, Michael-additioissa, Mannich-reaktioissa, Diels–Alder-reaktioissa, vedytyksissä ja epoksidoinneissa. Organokatalyyttien etuna metalliatomeja sisältäviin katalyytteihin on alhaisempi myrkyllisyys, helppo kierrätettävyys, usein alhaisempi hinta ja vedensietokyky. Organokatalyyttien katalyyttinen aktiivisuus on kuitenkin usein alhaisempi kuin siirtymämetallikatalyyteillä, minkä vuoksi reaktioissa tulee saman konversion saavuttamiseksi käyttää suurempaa katalyyttimäärää tai pidempiä reaktioaikoja. ===Kovalenttinen nukleofiilinen ja happo-emäskatalyysi organokatalyyteillä=== Tyypillisimmin organokatalyytteinä käytetään nukleofiilisia kiraalisia amiineja. Amiinit toimivat reaktioissa elektronipareja luovuttavina Lewis-emäksinä. Esimerkiksi aldolireaktioissa amiinit muodostavat karbonyyliyhdisteistä helpommin reagiovia enamiineja. Aldolireaktioissa organokatalyyteillä on saavutettu hyvin korkeita saantoja ja jopa 99%:n enantioylimäärä. : Lewis-happamuuden tai -emäksisyyden lisäksi organokatalyytit voivat toimia myös tavanomaisina happoemäskatalyytteinä eli toimia protonin luovuttajina tai vastaanottajina. Eräissä molekyyleissä on sekä hapan että emäksinen ryhmä. Esimerkkinä tästä ovat aminohapot ja kiina- alkaloidit. Erilaisia funktionaalisia ryhmiä sisältävät orgaaniset yhdisteet toimivat myös tehokkaina faasinsiirtokatalyytteinä. ===Katalyysi vetysitoutumisen kautta=== Nukleofiilisessa katalyysissä organokatalyytit nopeuttavat reaktiota kovalenttisen sitoutumisen kautta muodostaen reaktiivisempia välivaiheita. Eräät organokatalyytit, erityisesti tioureajohdannaiset, katalysoivat reaktioita myös ilman kovalenttista sitoutumista vetysidoksien muodostumisen avulla. Näillä katalyyteillä on saatu lupaavia tuloksia muun muassa Claisen-toisiintumisissa ja typen ja hiilen väliseen kaksoissidokseen tapahtuvissa additioreaktioissa. ==Lähteet== == Aiheesta muualla == Luokka:Katalyytit
Jason Clarke

Jason Clarke (s. 17. heinäkuuta 1969 Winton, Queensland, Australia) on australialainen näyttelijä. Hänet tunnetaan muun muassa rooleistaan elokuvissa Public Enemies, Zero Dark Thirty, Laittomat, The Great Gatsby – Kultahattu ja Terminator Genisys. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Twilight Twilight nuori poliisi 1998 Praise Praise Frank 1999 Kick Kick Nicholas Ratcliff 2000 Risk Risk Chris 2000 Better Than Sex Better Than Sex Guy C 2002 Varastetut lapset Rabbit-Proof Fence Constable Riggs 2003 Murhia liukuhihnalta You Can’t Stop the Murders Slade 2004 Get Rich Quick Get Rich Quick Fenris 2008 Under Still Waters Under Still Waters Andrew 2008 Death Race – kuolonajot Death Race Darryl Ulrich 2009 Public Enemies Public Enemies John ”Red” Hamilton 2010 Wall Street: Money Never Sleeps Wall Street: Money Never Sleeps New Yorkin keskuspankin johtaja 2010 Trust Trust Doug Tate 2011 Yelling to the Sky Yelling to the Sky Gordon O’Hara 2011 Swerve Swerve Frank 2011 Texas Killing Fields Texas Killing Fields Rule 2012 Laittomat Lawless Howard Bondurant 2012 Zero Dark Thirty Zero Dark Thirty Dan 2013 The Great Gatsby – Kultahattu The Great Gatsby George Wilson 2013 White House Down White House Down Emil Stenz 2014 The Better Angels The Better Angels Thomas Lincoln 2014 Apinoiden planeetan vallankumous Dawn of the Planet of the Apes Malcolm 2014 Lapsi 44 Child 44 Anatoly Brodsky 2015 Terminator Genisys Terminator Genisys John Connor 2015 Everest Everest Rob Hall 2019 Uinu, uinu lemmikkini Pet Sematary Louis Creed 2019 The Aftermath The Aftermath Lewis Morgan 2020 The Devil All the Time The Devil All the Time Carl Henderson 2021 Silk Road Silk Road Rick Bowden 2022 Black Site Black Site Hatchet 2023 Oppenheimer Oppenheimer == Aiheesta muualla == * Luokka:Australialaiset näyttelijät Luokka:Vuonna 1969 syntyneet Luokka:Elävät henkilöt
Alexander Paischeff

Alexander Paischeff (1. maaliskuuta 1894 Viipuri – 15. marraskuuta 1941 Helsinki) oli suomalainen taidemaalari, kuvittaja ja taidegraafikko. ==Elämäkerta== Paischeff opiskeli aluksi syntymäkaupungissaan Viipurin taiteen ystävien piirustuskoulussa 1908–1912 sekä myöhemmin Helsingissä Suomen Taideyhdistyksen piirustuskoulussa ja Taideteollisessa keskuskoulussa 1912–1915. Debyyttinäyttelynsä hän piti Helsingissä vuonna 1914. Sen jälkeen Paischeffin teoksia oli 1930-luvulla esillä Suomen lisäksi myös Neuvostoliitossa, Latviassa, Saksassa, Itävallassa, Unkarissa ja eri Pohjoismaissa. Paischeff kuvasi uransa alkuaikoina lähinnä eläimiä, erityisesti hevosia, mutta siirtyi myöhemmin maisemamaalauksiin, joita hän teki Helsingistä sekä kaupungin ympäristöstä.Paischeff Paischeff, Alexander Uppslagsverket Finland. Viitattu 15.5.2014. Akvarellien ja öljymaalausten lisäksi Paischeffin tuotanto käsittää grafiikkaa. Hän kuvitti erilaisia lehtiä ja kirjoja sekä teki myös postikortteja ja opetustauluja.Ilkan monumentti – Alexander Paischeff 1924 Jaakko Ilkan suku ry. Viitattu 15.5.2014. Hän teki yhteistyötä muun muassa venäläissyntyisen Elena Kojinen kanssa. Paischeff toimitti myös Suomen Taiteilijaseuran julkaiseman Kuvataiteilijamatrikkelin toisen laitoksen, joka julkaistiin kaksi vuotta hänen kuolemansa jälkeen nimellä Suomen Kuvaamataiteilijat. Paischeffin puoliso oli vuodet 1917–1918 taidemaalari ja tekstiilitaiteilija Eva Anttila. Heidän tyttärensä Eila Pajastie tuli tunnetuksi taidekriitikkona.Kuka kukin on (Aikalaiskirja) : Who's who in Finland 1954 Projekt Runeberg. Viitattu 15.5.2014. == Kuvia teoksista == File:Kuormantekijät, Painting by Alexander Paischeff.jpg|Kuormantekijät,1932 File:Töölön sokeritehdas, Painting by Alexander Paischeff.jpg|Töölön sokeritehdas, 1936 File:Tehtaan naisia, Print 1 of 2 by Alexander Paischeff.jpg|Tehtaan naisia, 1937 Tiedosto:Alexander Paischeff - Self-Portrait (1939).jpg|Omakuva, 1939 File:Hevosia laitumella, painting by Alexander Paischeff.jpg|Hevosia laitumella, 1940 File:Heinäsuopia, Painting by Alexander Paischeff.jpg|Heinäsuopia, ajoittamaton ==Katso myös== * Paischeff == Lähteet == *Suomen Taiteilijaseuran Kuvataiteilijamatrikkeli ===Viitteet=== == Aiheesta muualla == * Luokka:Suomalaiset kuvittajat Luokka:Suomalaiset taidemaalarit Luokka:Suomalaiset taidegraafikot Luokka:Suomen venäläiset Luokka:Vuonna 1894 syntyneet Luokka:Vuonna 1941 kuolleet
Laittomat

Laittomat (Lawless) on vuonna 2012 ensi-iltansa saanut John Hillcoatin ohjaama rikoselokuva. Se perustuu Matt Bondurantin romaaniin The Wettest County in the World. Sen pääosissa ovat Shia LaBeouf, Tom Hardy, Gary Oldman, Mia Wasikowska, Jessica Chastain, Jason Clarke ja Guy Pearce. Elokuva sai ensi- iltansa Cannesin elokuvajuhlilla 2012. == Näyttelijät == ==Vastaanotto== Rotten Tomatoes -sivuston mukaan 201 arvostelun perusteella laskettuna kriitikoiden arvosteluista 67 prosenttia oli positiivisia. ==Lähteet== == Aiheesta muualla == * Virallinen sivusto * * Laittomat Box Office Mojossa * Laittomat Rotten Tomatoesissa * Laittomat Metacriticissä Luokka:Vuoden 2012 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset romaaneihin perustuvat elokuvat
Anton Köllisch

Anton Köllisch (1888–1916) oli saksalainen kemisti, joka kehitti ensimmäisen synteettisen muodon MDMA:sta eli ekstaasista. MDMA:lle haettiin patentti jouluaattona 1912. Patentti myönnettiin 16. toukokuuta 1914. Köllisch itse kuoli ensimmäisessä maailmansodassa vuonna 1916, tietämättä mitään keksimänsä aineen psykoaktiivisista vaikutuksista. == Lähteet == * Germany, Kaiserliches Patentamt, Patentschrift Nr 274350, http://mdma.net/merck/mdma-patent1.html * Benzenhöfer, U, and Passie, T. (2006). The early history of Ecstasy. Nervenarzt 77, 95-99. (German) * Adam, David. Truth about ecstasy's unlikely trip from lab to dance floor: Pharmaceutical company unravels drug's chequered past, Guardian Unlimited, 18.8.2006. Luokka:Saksalaiset kemistit Luokka:Vuonna 1888 syntyneet Luokka:Vuonna 1916 kuolleet
Kill Your Darlings

Kill Your Darlings on vuonna 2013 ensi-iltansa saanut John Krokidasin ohjaama draamaelokuva. Sen pääosissa ovat Daniel Radcliffe, Dane DeHaan, Ben Foster, Michael C. Hall, Jack Huston, Jennifer Jason Leigh ja Elizabeth Olsen. Elokuva kertoo beat-sukupolven varhaisten edustajien Lucien Carrin, Allen Ginsbergin, William S. Burroughsin, Jack Kerouacin ja David Kammererin nuoruusvuosista. Se sai ensi-iltansa Sundancen elokuvajuhlilla 18. tammikuuta 2013. == Näyttelijät == ==Vastaanotto== Rotten Tomatoes -sivuston mukaan 123 arvostelun perusteella laskettuna kriitikoiden arvosteluista 76 prosenttia oli positiivisia. ==Lähteet== == Aiheesta muualla == * Virallinen sivusto * * Kill Your Darlings Box Office Mojossa * Kill Your Darlings Rotten Tomatoesissa * Kill Your Darlings Metacriticissä Luokka:Vuoden 2013 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset romanttiset draamaelokuvat Luokka:Elokuvat seksuaali- ja sukupuolivähemmistöistä Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset independent-elokuvat Luokka:Beat-sukupolvi
Qulsarı

Qulsarı () eli Kulsary () on kaupunki ja Jılıoyn piirin hallinnollinen keskus Atırawin alueella Kazakstanissa. Se sijaitsee Kaspianmeren alangolla 230 kilometriä Atırawista itään. Kaupungissa on 43 500 asukasta (vuonna 2003). Paikkakunta on saanut alkunsa vuonna 1937 perustetusta öljy- ja kaasukentän työläisasutuksesta. Vuonna 1941 siitä tuli taajama ja vuonna 1954 piirikeskus. Qulsarın kautta kulkee Maqatista etelään haarautuva rautatie. Se on huomattava öljyteollisuuden keskus. ==Lähteet== Luokka:Kazakstanin kaupungit
Krister Löfroth

Krister Löfroth on suomalainen valokuvaaja. Löfrothille on myönnetty Suomen Ammattivalokuvaajat ry:n mestari-arvonimi.Mestariarvo SAV , Suomen ammattivalokuvaajat ry, viitattu 3.1.2015. Päivätyönsä KuvaSeppälä -yhtiöissä lisäksi Löfroth on toiminut aktiivisesti Suomen Ammattivalokuvaajat ry:ssä, muun muassa puheenjohtajana 2010–2011.. Hän on opetushallituksen kuvallisen ilmaisun tutkintotoimikunnan varapuheenjohtaja.Tutkintotoimikunnat , Opetushallitus, viitattu 3.1.2015. Finavian kutsusta Löfrothin näyttely Anti- Gravity Women on helmikuusta 2014 alkaen ollut esillä Helsinki-Vantaan lentoasemallaNaiset lentävät Helsinki-Vantaan ilmailunäyttelyssä , viitattu 3.1.2015.Krister Löfroth , Kamera-lehti 2/2014, viitattu 3.1.2015.. Tällä kuvasarjalla FEP Federation of European Photographers myönsi Löfrothille QEP (Qualified European Photographers) arvonimen29th QEP session, official results , FEP Federation of European Photographers, viitattu 3.1.2015.. Vuonna 2014 Nikon kutsui Löfrothin lähettilääkseenAmbassadors , Nikon Suomi, viitattu 3.1.2015.. Maaliskuussa 2016 julkaistaan Löfrothin tietokirja Suomen parhaat henkilökuvat – ideoita ja vinkkejä kuvaamiseen. Siinä esittäytyvät Löfrothin itsensä lisäksi valokuvaajat Jere Hietala, Harri Hinkka, Mikaela Holmberg, Antti Karppinen, Krista Keltanen, Onni Kinnunen, Vesa Koivunen, Mitja Kortepuro, Lauri Laukkanen, Juha Metso, Sami Reivinen, Nana Simelius, Vesa Tyni ja Ville Wikstedt.Suomen parhaat henkilökuvat – ideoita ja vinkkejä kuvaamiseen (Krister Löfroth), Docendo. Viitattu 18.1.2016. ==Teoksia== *Löfroth, Krister: Suomen parhaat henkilökuvat – ideoita ja vinkkejä kuvaamiseen. Docendo 2016. ISBN 978-952-291-217-6. ==Lähteet== ==Aiheesta muualla== *www.lofroth.fi Löfrothin fi-domain-sivusto *www.lofroth.eu Löfrothin eu-domain-sivusto *www.aperdude.com Löfrothin Aperdude-blogi Luokka:Suomalaiset valokuvaajat Luokka:Vuonna 1968 syntyneet Luokka:Elävät henkilöt
Epäkäs (geometria)

Epäkäs on geometriassa nelikulmio, jolla ei ole yhtään yhdensuuntaista sivuparia, eli nelikulmio, joka ei ole puolisuunnikas eikä suunnikas. Epäkäslihas on saanut tästä nimensä. == Lähteet == Luokka:Monikulmiot
Dimitri Isberg

thumb|Dimitri Isberg Dimitri Isberg on suomalainen iskelmälaulaja, joka osallistui Seinäjoen Tangomarkkinoille vuonna 1994 ja pääsi semifinaaliin. Hän on julkaissut yhden CD-levyn Bluebird-kustantajan kautta vuonna 1994. Vuonna 2000 Isberg julkaisi CD -levyn nimeltä Nuori sydän, Xanadun tuottamana. Singlet Kuuma yö ja Taivas itkee puolestain julkaistiin vuonna 2013, jolloin Dimitri teki uuden paluun musiikkipuolelle. Viimeisin iskelmä äänite on vuodelta 2014 nimeltä Virran tuomaa. Levy sisältää pääosin Olavi Virran tuotantoa. Dimitri kuuluu nykyisin Romano Gospel - yhtyeeseen ja on sen toinen pääsolisti. Yhtye esittää hengellistä romanimusiikkia ja kiertää konsertoimassa eri puolilla Suomea. 2023 Dimitri Isberg julkaisi yhtyeen kanssa äänitteen nimeltä Nuo kädet. Äänitteen tuottaja Romano Gospel ja Joni Blomerus. ==Diskografia== * * Dimitri Isberg (2000, Xanadu) * Dimitri Isberg (2014, MGM) * Dimitri Isberg ja Marika Blomerus, Romano Gospel (2023, Romano Gospel, Joni Blomerus) ==Lähteet== Youtube. 11.6.2023, Youtube.25.6.2023, Tv7 Arkki. 19.5.2024, Helsingin sanomat / Menokone 11.7.2024 ==Aiheesta muualla== * Luokka:Suomalaiset iskelmälaulajat Luokka:Suomen romanit Luokka:Syntymävuosi puuttuu Luokka:Elävät henkilöt
The Stain

The Stain on vuonna 1914 ensi-iltansa saanut Frank Powellin ohjaama yhdysvaltalainen mykkä draamaelokuva, jonka pääosissa ovat Edward José ja Thurlow Bergen. Elokuvassa Theda Bara tekee ensiesiintymisensä elokuvissa gangsterin tyttöystävänä. Bara on mainittu teksteissä nimellä Theodosia Goodman. The Stain kuvattiin Fox Film Corporationin studioilla New Jerseyn Fort Leessä ja New Yorkin Long Islandilla. Long Islandilla elokuvan kuvauspaikkana oli Lake Ronkonkoma.Genini, Ronald. Theda Bara: A Biography of the Silent Screen Vamp, with a Filmography. McFarland. s. 1856. ISBN 0-786-49161-2.Golden, Eve (1996). Vamp: The Rise and Fall Of Theda Bara. Rowman & Littlefield. s. 27. ISBN 1-887-32200-0. Elokuvan tuotti Pathé Frères ja levitti Eclectic Film Company. The Stain sai ensi-iltansa Yhdysvalloissa 17. heinäkuuta vuonna 1914. The Stainin luultiin olevan kadonnut elokuva, mutta elokuvasta löydettiin kopio Australiasta 1990-luvulla. Nykyään elokuvan kopiota säilytetään George Eastman Housessa. ==Näyttelijät== ==Lähteet== ==Aiheesta muualla== * * * The Stain TCM Movie Databasessa Luokka:Vuoden 1914 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset independent-elokuvat
I Luh Ya Papi

I Luh Ya Papi on yhdysvaltalaisartisti Jennifer Lopezin kappale hänen kahdeksannelta studioalbumilta A.K.A.. Kappaleella vierailee yhdysvaltalaisräppäri French Montana ja sen julkaisivat 2101 Records sekä Capitol Records albumin johdantonsinglenä 11. maaliskuuta 2014. Kappaleen sanoittivat Lopez, Andre Proctor, Karim Kharbouch sekä Noel "Detail" Fisher, joista viimeisin myös tuotti kappaleen. Musikaalisesti "I Luh Ya Papi" on hip hop ja synthpop-kappale, joka sisältää myös synthsejä sekä metallityylisiä biittejä, jotka sanoituksellisesti sisältävät vihjailuja sekä viittauksia Lopezin vartaloon. "I Luh Ya Papi" sai pääosin positiivisen vastaanoton musiikkikriitikoilta, jotka kehuivat kappaletta itsessään, mutta kritisoivat sen nimeä. Kappaleeseen liittyvän musiikkivideon kuvasi Jessy Terrero, Lopezin entinen yhteistyökumppani. Video kuvattiin Miamissä, Floridassa ja se kuvaa hänen fantasiaa käsitteestään objektismisia miehiä kohtaan. Video sai kriitikoilta pääosin positiivisen vastaanoton. Kappale esiteltiin ensimmäisen kerran livenä American Idolin kolmannellatoista tuotantokaudella, jossa Lopez toimi myös tuomarina. Montana esitti Lopezin kanssa kappaleen, johon liittyi myös aiempien kilpailujen voittajien, Jessica Sanchezin, Allison Irahetan ja Pia Toscanon mukaan osallistuminen. ==Listasijoitukset== Listat (2014) Paras sijoitus Australia Urban (ARIA) 25 Belgia (Ultratop 50 Flanderi) 32 Kanada (Canadian Hot 100) 78 Etelä-Korea (Gaon Digital Chart) 59 Iso-Britannia (Official Charts Company) 170 Iso-Britannia (R&B; Official Charts Company) 33 Yhdysvallat (Billboard Hot 100) 77 Yhdysvallat (Billboard Rhytmic) 32 ==Lähteet== Luokka:Vuoden 2014 kappaleet Luokka:Jennifer Lopezin kappaleet
Astoria (musiikkiklubi)

Astoria-klubi eli London Astoria oli lontoolainen Sohossa sijainnut musiikkiklubi, joka toimi alun perin elokuvateatterina vuodesta 1927 lähtien. Myöhemmin se muutettiin teatteriksi ja 1980-luvulla yökerhoksi, jossa esiintyi tunnettuja brittiläisiä ja kansainvälisiä artisteja. Vuonna 2009 Astoria suljettiin ja purettiin Crossrail-projektin tieltä, vaikka se oli Lontoon keskusta-alueen suurin musiikkiklubi. Lukuisten yhtyeiden ja artistien keikkoja on taltioitu Astoria-klubilla ja julkaistu äänilevyillä ja videoilla. Näihin kuuluvat muun muassa: * Radiohead: Live at the Astoria, 1994 * Uriah Heep: Magic Night, 2003 * Dio: Holy Diver – Live, 2005 * Steve Vai: Live at the Astoria, London, 2003 Hanoi Rocks aloitti viimeisen Englannin-kiertueensa vuonna 2008 Astoria-klubilta.Hanoi Rocks shokeeraa: ura loppuu Soundi, 21.10.2008 Astorian tiloissa pitkään toiminut G-A-Y -klubi muutti toiseen yökerhoon kesällä 2008. ==Lähteet== ==Aiheesta muualla== *The Astoria Theatre History Website Luokka:Brittiläinen musiikki Luokka:City of Westminsterin entiset rakennukset ja rakennelmat Luokka:Soho (Lontoo) Luokka:Yhdistyneen kuningaskunnan konserttitalot
Astoria (täsmennyssivu)

Astoria tarkoittaa seuraavia asioita: * Astoria, kaupunki Yhdysvaltojen Oregonissa * Astoria, hotelli Pietarissa * Astoria, hotelli Brysselissä * Astoria, hotelli Kööpenhaminassa * Astoria, lontoolainen musiikkiklubi * Astorian metroasema, budapestiläinen metroasema * Waldorf-Astoria, hotelli New Yorkissa * Astoria-sali, juhlahuoneisto ja entinen elokuvateatteri Helsingissä
Lista Hämähäkkimiehen vihollisista

Lista Hämähäkkimiehen vihollisista on suomalaisen Herra Ylppö & Ihmiset- yhtyeen kappale heidän neljänneltä, Luuranko-studioalbumilta. Sen julkaisi Sony Music Entertainment sekä albumin toisena että yhtyeen uran viimeisenä singlenä 23. elokuuta 2013. Sanoituksiltaan kappale kertoo nuorten päättämättömyydestä sävyisästi. Kappaleeseen liittyvä musiikkivideo julkaistiin videopalvelu YouTubessa 27. syyskuuta 2013. Videolla vierailee toimittajana, kuvataiteilijana sekä pornotähtenä toiminut Rakel Liekki. Kappale ei onnistunut pääsemään single- ja latauslistalle, sen sijaan radiolistalla se oli parhaimmillaan 55. sijalla. == Kappaleet == # Lista Hämähäkkimiehen vihollisista - 4:03 ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 55 ==Lähteet== Luokka:Vuoden 2013 kappaleet Luokka:Herra Ylpön & Ihmisten kappaleet
Madame Du Barry (vuoden 1917 elokuva)

Madame Du Barry (myös Du Barry) on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä historiallinen draamaelokuva, jonka pääosissa ovat Theda Bara ja Charles Clary. Fox Film Corporation toimi elokuvan tuotanto- ja levittäjäyhtiönä. Madame Du Barry sijoittuu 1700-luvun Ranskaan ja kertoo Jeanne Vaubernierista eli madame DuBarrysta (Theda Bara), viimeisestä kuningas Ludvig XV:n (Charles Clary) rakastajattaresta. Madame Du Barry perustuu ranskalaisen Alexandre Dumasin romaaniin Memoirs d’un médecin (1848), jonka pohjalta Adrian Johnson laati käsikirjoituksen. Madame Du Barry sai Yhdysvaltain ensi-iltansa 30. joulukuuta vuonna 1917. Madame Du Barry on nykyisin listattu kadonneeksi elokuvaksi. ==Näyttelijät== ==Muita Madame Du Barry -elokuvia== * Edoardo Bencivengan ohjaama DuBarry (1915), jonka pääosassa on Mrs. Leslie Carter * Ernst Lubitschin ohjaama Madame Dubarry – kuninkaan jalkavaimo (1919), jonka pääosassa on Pola Negri * Sam Taylorin ohjaama Du Barry (1930), jonka pääosassa on Norma Talmadge * William Dieterlen ohjaama Kadun kuningatar (1934), jonka pääosassa on Dolores del Río * Roy Del Ruthin ohjaama Minun majesteettini (1943), jonka pääosassa on Lucille Ball * Christian-Jaquen ohjaama Madame du Barry (1954), jonka pääosassa on Martine Carol ==Lähteet== ==Aiheesta muualla== * * * Madame Du Barry TCM Movie Databasessa * Madame Du Barry Silent Era -sivustolla Luokka:Vuoden 1917 yhdysvaltalaiset elokuvat Luokka:Yhdysvaltalaiset historialliset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat Luokka:J. Gordon Edwardsin ohjaamat elokuvat
Mätikän luolan kalliomaalaus

Mätikän luolan kalliomaalaus sijaitsee Maskussa Varsinais-Suomessa. Luolassa olevan mahdollisen kalliomaalauksen löysi Tuomo Kesäläinen vuonna 2012. Sen ikää ei ole määritety ja sen sijainti näin lännessä tekee siitä poikkeuksellisen maalauksen Suomessa. == Kallio ja sen sijainti == Mätikkä on kukkula, joka sijaitsee Maskun kirkolta noin 2 kilometriä koilliseen. Mätikän huipulla on kallioinen kohta ja siellä sijaitsee mainittu luola. Rinteessä kallio kohoaa pystysuorana ylös ja seinämässä kalliossa oleva vaakasuuntainen halkeama muodostaa luolan. Tuomo Kesäläinen huomasi luolan seinällä punavärijälkiä tarkastaessaan luolaa. Jäljet ovat kuitenkin heikkoja ja ne erottuvat hyvin vasta digitaalikuvien vahvistamisen myötä. Luola on matala ja syvä ja sen perältä löytyy pieni seisottava kammio. Kammioon pääsee hieman valoa ja siellä näkee tyydyttävästi. Perimätieto muistelee luolaa käytetyn pakopaikkanakin ja ehkä niistä retkistä on muistona kiveen hakattuja vuosilukuja. == Maalaus == Punavärijälki sijaitsee kammiossa sen takaseinässä. Kuvioita valaisee päivävalo ja se saattaa olla ihmisen valitsema kohta. Valokuvien punavärin vahvistamisen jälkeen maalauksesta erottuu viivamaisia jälkiä. Tulevat tarkemmat tutkimukset valaisevat sitä, onko maalaus ihmisen tekemä vai luontainen. Tällä hetkellä se vaikuttaa maalaukselta. ==Lähteet== ===Viitteet=== == Aiheesta == * Luokka:Suomen kalliomaalaukset Luokka:Maskun historia
Carmen (vuoden 1915 Raoul Walshin elokuva)

Carmen on vuonna 1915 ensi-iltansa saanut Raoul Walshin ohjaama ja käsikirjoittama yhdysvaltalainen mykkä draamaelokuva, jonka nimiroolissa on Theda Bara. Fox Film Corporation toimi elokuvan tuotanto- ja levittäjäyhtiönä. Carmen perustuu Prosper Mériméen pienoisromaaniin Carmen, joka oli ilmestynyt vuonna 1845. Elokuva kuvattiin Foxin studioilla New Jerseyn Fort Leessä. Carmen sai Yhdysvaltain ensi-iltansa 31. lokakuuta vuonna 1915 New Yorkissa, ja maanlaajuiseen teatterilevitykseen elokuva pääsi 1. marraskuuta 1915. Carmen oli ilmestymisvuonnaan suuri yleisömenestys. Carmen ja aiemmin samana vuonna ilmestynyt A Fool There Was tekivät Barasta supertähden. Carmen on nykyisin listattu kadonneeksi elokuvaksi. Carmenin ensi-iltapäivänä sai samanniminen elokuva myös ensi-iltansa. Cecil B. DeMillen ohjaaman Carmenin pääosassa on Geraldine Farrar Carmenin roolissa. ==Juoni== Carmen kertoo vapaasta ja ylpeästä mustalaisnaisesta Carmenista (Theda Bara), johon espanjalainen Don José -niminen sotilas (Einar Linden) tulisesti rakastuu. Kuitenkaan tämän villin naisen tunteita ei voi kahlita. Don José jättää entisen elämänsä ja morsiamensa Michaelan (Elsie MacLeod) taakseen Carmenin tähden, mutta Carmenin vie toreadori Escamillo (Carl Harbaugh), jonka rakastajattareksi hän päätyy. Carmenin tunteettomuus Don Joséa kohtaan syöksee intohimojen sekoittaman miehen epätoivoiseen tekoon. ==Näyttelijät== ==Lähteet== ==Aiheesta muualla== * * * Carmen Silent era -sivustolla * Carmen TCM Movie Databasessa Luokka:Vuoden 1915 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset kadonneet elokuvat Luokka:Raoul Walshin ohjaamat elokuvat
Eppu Kosonen

Eppu Kosonen (s. 1980) on suomalainen säveltäjä, sanoittaja ja tuottaja. Hän työskentelee Kaiku Entertainment-yhtiön palveluksessa. Hänen tunnetuimpia sävellyksiään ovat Jesse Kaikurannan esittämä ”Vie mut kotiin”, Johanna Kurkelan ”Oothan tässä vielä huomenna” sekä Jonna Tervomaan ”Minä toivon” ja ”Tikapuut” -kappaleet. Kosonen palkittiin Emma-gaalassa 2012 vuoden tuottajana. Hänet palkittiin vuoden tuottajana myös Emma-gaalassa 2020. Sanoituksia Kosonen on tehnyt mm. Katri Metsolle ja Pete Parkkoselle. == Eppu Kososen tuottamia albumeita == * Eläköön (Jonna Tervomaa) * Tavalliset hautajaiset (Samuli Putro) * Vaikka minä muutuin (Jesse Kaikuranta) (yhteistyössä Matti Mikkolan kanssa) * Tuhlari (Laura Närhi) (yhteistyössä Matti Mikkolan ja DJPP'n kanssa) * Taitekohdassa (Samuli Putro) * Lapislatsulia (Juha Tapio) == Lähteet == == Aiheesta muualla == * * Eppu Kososen diskografia Discogs-sivustolla * Eppu Kosonen Kaiku Ertainment-yhtiön sivuilla * Eppu Kosonen Fono.fi äänitetietokannassa Luokka:Suomalaiset säveltäjät Luokka:Suomalaiset musiikkituottajat Luokka:Suomalaiset sanoittajat Luokka:Suomalaiset sovittajat Luokka:Emma-palkinnon saajat Luokka:Vuonna 1980 syntyneet Luokka:Elävät henkilöt
Sarno

Sarno on kunta Etelä-Italiassa Salernon maakunnassa Campanian alueella. www.tuttitalia.it Keväällä 1998 satoi alueella runsaasti. 5. toukokuuta 1998 runsaat sateet aiheuttivat alueella maanvyörymän, joka tappoi 137 ihmistä aiheuttaen samalla huomattavia aineellisia vahinkoja. Vyörymä on nykyajan tuhoisimpia Italiassa. www.colorado.edu == Lähteet == Luokka:Salernon maakunnan kunnat Luokka:Campanian kaupungit
Lauritsala (kaupunginosa)

Lauritsala on Lappeenrannan kaupunginosa, joka käsittää entisen Lauritsalan kauppalan keskustan. Lauritsala on kerrostalovaltainen alue, mutta siellä on vähäisemmässä määrin myös pientaloasutusta. Vanhin osa on Luukkaanrinne. Alueella on myös pienteollisuutta. Merkittävin rakennus Lauritsalassa on vuonna 1969 valmistunut evankelis-luterilainen Lauritsalan kirkko, jonka suunnittelivat arkkitehdit Toivo Korhonen ja Jaakko Laapotti. Lauritsalan kirjaston ovat suunnitelleet arkkitehdit Martta Martikainen-Ypyä, Ragnar Ypyä ja Veikko Malmio. Lauritsalassa on uimahalli. Lauritsalassa toimii myös meripartiolippukunta Lauritsalan siniveljet sekä partiolippukunta Lauritsalan sinisiskot. == Lähteet == *Hakali-Hartikkala-Lapvesi-Lauritsala Luokka:Lappeenrannan kaupunginosat Luokka:Lauritsala Luokka:Suomen entiset kuntakeskukset
Cannesin elokuvajuhlat 2014

67\. Cannesin elokuvajuhlat alkoivat Ranskan Cannesissa 14. toukokuuta 2014 ja päättyivät 25. toukokuuta 2014. Pääpalkinnon eli Kultaisen palmun jakavan tuomariston puheenjohtajana toimi uusiseelantilainen elokuvaohjaaja Jane Campion. Kultaisen palmun voitti turkkilainen Kış Uykusu. ==Kultainen palmu (Palme d'Or)== ===Ehdokkaat=== Kultaisesta palmusta kilpailevat elokuvat julkistettiin 17. huhtikuuta 2014. Palkinnon voitti Nuri Bilge Ceylanin ohjaama Kış Uykusu (Winter Sleep). Englanninkielinen nimi Alkuperäinen nimi Ohjaaja(t) Valmistusmaa Clouds of Sils Maria Sils Maria Olivier Assayas Saint Laurent Saint Laurent Bertrand Bonello Winter Sleep Kış Uykusu Nuri Bilge Ceylan Maps to the Stars Maps to the Stars David Cronenberg Kaksi päivää, yksi yö Deux jours, une nuit Jean-Pierre Dardenne, Luc Dardenne Mommy Mommy Xavier Dolan The Captive Captives Atom Egoyan Goodbye to Language Adieu au Language Jean-Luc Godard The Search The Search Michel Hazanavicius The Homesman The Homesman Tommy Lee Jones Still the Water ２つ目の窓 Futatsume no mado Naomi Kawase Mr. Turner Mr. Turner Mike Leigh Jimmy's Hall Jimmy's Hall Ken Loach Foxcatcher Foxcatcher Bennett Miller The Wonders Le meraviglie Alice Rohrwacher Timbuktu Timbuktu Abderrahmane Sissako Wild Tales Relatos salvajes Damián Szifrón Leviathan Левиафан Leviathan Andrey Zvyagintsev == Voittajat == Voittajat julkistettiin 25. toukokuuta 2014. * Kultainen palmu – Kış Uykusu – Nuri Bilge Ceylan * Grand Prix – The Wonders – Alice Rohrwacher * Paras ohjaus – Bennett Miller – Foxcatcher * Paras käsikirjoitus – Andrey Zvyagintsev ja Oleg Negin – Leviathan * Paras naispääosa – Julianne Moore – Maps to the Stars * Paras miespääosa – Timothy Spall – Mr. Turner * Tuomariston palkinto – Mommy – Xavier Dolan ja Goodbye to Language – Jean-Luc Godard == Tuomaristo == Pääkilpailun tuomaristo julkistettiin 28. huhtikuuta 2014. *Jane Campion, uusiseelantilainen elokuvaohjaaja (puheenjohtaja) *Carole Bouquet, ranskalainen näyttelijä *Sofia Coppola, yhdysvaltalainen elokuvaohjaaja *Leila Hatami, iranilainen näyttelijä *Jeon Do-yeon, eteläkorealainen näyttelijä *Willem Dafoe, yhdysvaltalainen näyttelijä *Gael García Bernal, meksikolainen näyttelijä ja elokuvaohjaaja *Jia Zhangke, kiinalainen elokuvaohjaaja *Nicolas Winding Refn, tanskalainen elokuvaohjaaja ==Lähteet== 2014 Luokka:2014
Vektorikimppu

Vektorikimppu on matemaattinen konstruktio, jossa jonkin avaruuden, nk. pohja- avaruuden, pisteisiin liitetään vektoriavaruus. Näiden vektoriavaruuksien oletetaan liittyvän yhteen "jatkuvasti", ts. tarvitaan topologian käsitteistö. Helpoin esimerkki vektorikimpusta on niin sanottu triviaali vektorikimppu. Olkoon X topologinen avaruus ja n mielivaltainen kokonaisluku. Tällöin voi jokaiseen X:n pisteeseen liittää "sama" vektoriavaruus \R^n. Toisin sanoen saadaan aikaan avaruus X \times \R^n. Yleisessä vektorikimpussa tosin vektoriavaruus voi kaareutua. Tästä esimerkkinä on Möbiuksen nauha, jossa pohja-avaruus on yksikköympyrä S^1, ja vektoriavaruus on reaalilukujen joukko \R, joka "käännetään ympäri". == Määritelmä == Olkoon X,E topologisia avaruuksia, ja olkoon \pi:E\to X jatkuva kuvaus. Tällöin pari (E, \pi) on topologinen vektorikimppu, jos nämä toteuttavat seuraavat ominaisuudet . * Lokaali triviaalisuus: On olemassa avoin peite \\{U_i\\}, joille \pi^{-1}(U_i) \simeq U_i \times \R^n ja \pi^{-1}(x)=\R^n kaikille x \in X . Eli on olemassa homeomorfismi \phi_i:\pi^{-1}(U_i) \to U_i \times \R^n. * Yhteensopivuus: Translaatiokuvaukset \psi_{ij}=\phi_i\circ\phi_j^{-1} : (U_j \cap U_i) \times \R^n \to (U_j \cap U_i) \R^n ovat homeomorfismeja ja lineaarisia \R^n koordinaatissa. Eli translaatiokuvaukset ovat säiekuvauksia (bundle map). Avaruus X on pohja-avaruus, ja E on nk. totaaliavaruus. Kuvaus \pi on projektio, ja on esimerkki topologisesta submersiosta. Kokonaisluku n on vektorikimpun ulottuvuus. Samalla lailla voidaan määritellä sileät vektorikimput, jos pohja- ja totaaliavaruus oletetaan sileiksi monistoiksi. Tällöin oletetaan, että kuvaukset yllä ovat kaikki sileitä. Yleisimmin geometriassa tarkastellaan juuri vektorikimppuja monistoilla. == Säiekuvaukset == Olkoot (E,\pi_E),(F,\pi_F) topologisia vektorikimppuja, joiden pohja- avaruudet ovat X,Yja ulottuvuudet n,m, vastaavasti. Sanomme, että jatkuva kuvaus f:E \to F on säiekuvaus, jos seuraavat kaksi ominaisuutta pätevät: * Kommutointi: On olemassa kuvaus g:X \to Y, jolle g\circ \pi_E = \pi_F \circ f. * Kuvaus on lineaarinen. Tässä kaikilla, x \in X, pätee, että f:\pi_E^{-1}(x) \simeq \R^n \to \pi_F^{-1}(g(x))\simeq \R^m. Jos kyseessä on sileä vektorikimppu, niin samalla lailla määrittelemme sileät säiekuvaukset. Jos kuvaus f on homeomorfismi, tai diffeomorfismi, niin sen käänteiskuvaus on myös säiekuvaus ja tällöin vektorikimput ovat isomorfisia. == Sektiot == Sektiot yleistävät vektorikenttiä. Vektorikentät liittävät moniston pisteisiin sen tangenttiavaruuden vektorin, joka euklidisen avaruuden \R^n tapauksessa voidaan samaistaa avaruuden \R^n kanssa. Yleisesti ottaen sektio \sigma:X \to E on jatkuva kuvaus, joka liittää jokaiseen pisteeseen x \in X vektorin, joka kuuluu joukkoon \pi^{-1}(x), eli \pi \circ \sigma = \text{Id}, missä \text{Id} on identiteettikuvaus. Edelleen voimme määritellä sileät sektiot. Esimerkkinä olkoot nolla-sektio, jossa \sigma(x) = 0 \in \R^n \simeq \pi^{-1}(x) \subset E. == Lähteet == *
Chadwick Pictures Corporation

Chadwick Pictures Corporation oli yhdysvaltalainen elokuvatuotanto- ja jakeluyhtiö. Chadwick Pictures Corporation perustettiin vuonna 1915. Elokuvayhtiö toimi alussa vain levittäjänä, kunnes yhtiö vaipui hiljaiseloon. Yhtiö käynnistettiin uudelleen vuonna 1924 elokuvatekijän Larry Semonin pyynnöstä, koska Semonin oma Larry Semon Productions oli taloudellisissa vaikeuksissa. Toimintansa aikana Chadwick Pictures Corporation tuotti ja levitti vain alle 60 elokuvaa. Elokuvayhtiön toiminta päättyi vuonna 1933. Elokuvayhtiön päämaja sijaitsi New Yorkissa. == Lähteet == == Aiheesta muualla == * * Chadwick Pictures Corporation Silent era -sivustolla Luokka:Yhdysvaltalaiset elokuvayhtiöt
Midway Gardens

Midway Gardens oli arkkitehti Frank Lloyd Wrightin suunnittelema puistokokonaisuus Chicagossa, Illinoisin osavaltiossa Yhdysvalloissa. Puisto avattiin vuonna 1914 ja hävitettiin 1929. Kokonaisuuteen kuului musiikkipaviljonki ja näyttämö sekä pylväskäytäviä, klubirakennus, taverna, huvimajoja, puistokäytäviä, vesiaiheita, parvekkeita, terasseja, puutarhoita ja sisäpihoja. Puiston avajaisissa soitti Yhdysvaltain kansallisorkesteri, ja kahtena ensimmäisenä vuonna siellä oli näyttäviä tilaisuuksia ja nimekkäitä esiintyjiä kuten Anna Pavlova. Puisto oli talousvaikeuksissa ja vuonna 1916 se myytiin panimolle, joka käytti sen terasseja anniskelualueina. Kieltolaki toi lisää ongelmia vuonna 1920. Puisto vaihtoi omistajaa useasti. Sen rakennukset purettiin lopulta 1929. == Lähteet == Luokka:Chicagon rakennukset ja rakennelmat Luokka:Yhdysvaltain puistot
Price Tower

Price Tower on arkkitehti Frank Lloyd Wrightin suunnittelema tornitalo Bartlesvillessä, Yhdysvaltojen Oklahoman osavaltiossa. Se on 67 metriä (221 jalkaa) korkea ja siinä on 19 kerrosta. Talo valmistui vuonna 1956. Se oli paikallisen kemikaali- ja öljyputkiyhtiön pääkonttori, ja ainoa toteutettu Wrightin piirtämä pilvenpiirtäjä. Tilaaja, Pricen perheyrityksen johto, ajatteli sijoittaa rakennukseen myös asuntoja. Nykyisin se on taide- ja muotoilumuseona. Rakennus poikkeaa Wrightin perinteisestä tyylistä. Useimmissa muissa töissä vaakalinjat ratkaisevat, tässä Wright on korostanut pystysuoria linjoja. Hän näyttää myös osittain luopuneen avoimen tiilan periaatteistaan. == Lähteet == == Aiheesta muualla == Luokka:Tornitalot Luokka:Yhdysvaltain museot Luokka:Yhdysvaltain hotellit Luokka:National Register of Historic Places Luokka:Oklahoma
Pimeiden öiden elokuvafestivaali

Pimeiden öiden elokuvafestivaali (, lyhennys PÖFF) tai Tallinnan elokuvajuhlat on vuosittain marraskuussa Tallinnassa järjestettävä elokuvajuhla. Vuodesta 1997 alkaen järjestetty PÖFF on Baltian maiden suurin elokuvajuhla. Sen yhteydessä järjestetään alafestivaaleja, kuten lasten- ja nuortenelokuvalle ja alan opiskelijoille.Tuglas-seura, viitattu 16.5.2014 Festivaali palkitsi Jörn Donnerin vuonna 2017 hänen elämäntyöstään. ==Lähteet== ==Aiheesta muualla== * Elokuvajuhlien virallinen sivu * Tallinnan elokuvajuhlien (PÖFF) vuoden 2018 ohjelma (2018.poff.ee) Luokka:Elokuvajuhlat Luokka:Viron elokuva
Boon linna

Boon linna on rakennus Ruotsissa Hallsbergin kunnassa. Linna valmistui vuonna 1882 Johan Fredrik Åbomin piirustusten mukaisesti ja se on saanut vaikutteita keskiajan linnoista.Hallsbergs kommun: Boo slott och herrgårdslandskap Viitattu 16.5.2014. Paikalta purettiin vanhempi päärakennus ja rakennettiin uusia talousrakennuksia.Länsstyrelsen Örebro län: Bo kyrka och herrgårdslandskap Viitattu 16.5.2014. Linnan sisällä tehtiin rakennustöitä Ivar Tengbomin johdolla vuosina 1925-1927, jolloin iso salonki sai 1700-lukulaisen ulkoasun ja eteiseen rakennettiin marmoritakka. Samalla kertaa rakennettiin linnan ympärille uusi maisemapuisto. Linnan lähellä sijaitsee Bon kirkko ja entinen koulu, jossa toimii nykyisin kotiseutuyhdistys. ==Lähteet== ==Aiheesta muualla== * Boo Egendom AB Luokka:Örebron läänin linnat Luokka:Hallsbergin kunta
Manipurin kieli

Manipuri (manipuriksi মেইতেই লোন্ meitei lon) on koillis-Intiassa Manipurin osavaltiossa puhuttu tiibetiläis-burmalainen kieli. Kielellä on vuoden 2001 väestönlaskennan mukaan 1,5 miljoonaa puhujaa ja sitä puhutaan Manipurin lisäksi Assamin, Länsi-Bengalin, Nagalandin, Tripuran, ja Uttar Pradeshin osavaltioissa sekä Bangladeshissa. Kielestä käytetään kansainvälisesti myös nimiä ”meitei” ja ”meithei”. Manipurista tehtiin Manipurin osavaltion virallinen kieli vuonna 1992 Intian perustuslain 71. lisäyksessä. Bangladeshissa ja Intiassa puhutut manipurin murteet eroavat toisistaan huomattavasti, joten bangladeshilaisilla ja intialaisilla puhujilla on jonkin verran vaikeuksia ymmärtää toisiaan. Yhteensä päämurteita katsotaan olevan kolme. Manipurilla on oma kirjaimistonsa meitei, joka oli käytössä 1000-luvulta 1700-luvulle asti. Sittemmin manipuria on kirjoitettu bengalin ja assamin tavoin bengalilaisella kirjaimistolla. 1900-luvun puolivälistä alkaen manipurin puhujat ovat kuitenkin alkaneet osoittaa uutta mielenkiintoa vanhaa kirjaimistoa kohtaan, ja 1980-luvulta lähtien meitei-kirjaimistoa on opetettu Manipurin osavaltion kouluissa bengalilaisten kirjainten rinnalla. == Fonologia == === Vokaalit === Etinen Keskinen Takainen Suppea i u Puolisuppea e ə o Avoin a Lähde: === Konsonantit === Labiaali Alveodentaali Palataali Velaari Glottaali Klusiili Tavallinen b d g Asp. bʰ dʰ gʰ Affrikaatta Tavallinen ʤ Asp. ʤʰ Frikatiivi s h Nasaali m n ŋ Likvida l ~ r Puolivokaali w j Lähde: == Lähteet == Luokka:Tiibetiläis-burmalaiset kielet Luokka:Intian kielet
Barsebäckin linna

Barsebäckin linna on rakennus Ruotsissa Kävlingen kunnassa. Barsebäck on mainittu 1300-luvulla säteritilana ja sitä käytettiin puolustukseen kuten monia muitakin skånelaisia säteritiloja samaan aikaan.Länsstyrelsen Skåne: Gillhög, Barsebäck och Järavallen Viitattu 16.5.2014. Päärakennuksen nykyiseen ulkonäköön ovat vaikuttaneet 1800-luvun lopun rakennustyöt, jolloin siihen tehtiin renessanssista inspiroitunut tyyli. Todennäköisesti rakennuksessa on osia noin vuoden 1500 tienoilla tehdystä kivitalosta. Barsebäckin linnan omisti aikoinaan kreivi ja sotamarsalkka Gustaf David Hamilton, joka teki siitä sukunsa sääntöperinnön. ==Lähteet== ==Aiheesta muualla== * Barsebäcks Gods Luokka:Kävlingen kunta Luokka:Skånen läänin linnat
Bass Generation

__NOTOC__ Bass Generation on ruotsalaisen Basshunterin vuonna 2009 julkaisema albumi, järjestyksessään viides albumi. == Kappaleet == # # # # # # # # # # # # # # ===Bonuslevy=== # # # # # # # # == Arvostelut == * AllMusic: AllMusic review == Lähteet == Luokka:Vuoden 2009 albumit Luokka:Basshunterin albumit
Moottoripyöräilyn Amerikan Grand Prix

Moottoripyöräilyn Amerikan Grand Prix on ratamoottoripyöräilyn MM-sarjan osakilpailu, joka on ajettu vuodesta Circuit of the Americasilla Texasissa. Kilpailu oli MotoGP-kauden 2013 kolmas Yhdysvalloissa ajettava osakilpailu Indianapoliksen ja Laguna Secan kilpailujen lisäksi. ==Voittajat== Vuosi Rata Moto3 Moto3 Moto2 Moto2 MotoGP MotoGP Raportti Vuosi Rata Ajaja Pyörä Ajaja Pyörä Ajaja Pyörä Raportti Circuit of the Americas Álex Rins KTM Nicolás Terol Suter Marc Márquez Honda Raportti Circuit of the Americas Jack Miller KTM Maverick Viñales Kalex Marc Márquez Honda Raportti ==Lähteet==
Moottoripyöräilyn Tyynenmeren Grand Prix

Moottoripyöräilyn Tyynenmeren Grand Prix oli ratamoottoripyöräilyn MM-sarjan osakilpailu vuosina -. Japanin GP-nimi oli varattu Suzukassa ajetulle kilpailulle, joten tämä toinen Japanissa Twin Ring Motegilla ajettu kilpailu sai nimen Tyynenmeren Grand Prix. ==Voittajat== MotoGP.com Vuosi Rata 125 cc 125 cc 250 cc 250 cc MotoGP MotoGP Raportti Vuosi Rata Ajaja Pyörä Ajaja Pyörä Ajaja Pyörä Raportti 2003 Motegi Hector Barbera Aprilia Toni Elías Aprilia Max Biaggi Honda Raportti 2002 Motegi Dani Pedrosa Honda Toni Elías Aprilia Alex Barros Honda Raportti Vuosi Rata 125 cc 125 cc 250 cc 250 cc 500 cc 500 cc Raportti 2001 Motegi Youichi Ui Derbi Tetsuya Harada Aprilia Valentino Rossi Honda Raportti 2000 Motegi Roberto Locatelli Aprilia Daijiro Kato Honda Kenny Roberts, Jr. Suzuki Raportti ==Lähteet== Tyynimeri Luokka:Japanin moottoriurheilu
Sasha Pavlović

Aleksandar "Sasha" Pavlović (; s. 15. marraskuuta 1983 Bar) on montenegrolainen koripalloilija, joka on pelannut KK Partizanissa vuodesta 2014 lähtien. == Ura == === Seurajoukkueet === Pavlović aloitti koripallon Primorka Barin juniorijoukkueissa, joista hän siirtyi myöhemmin KK Budućnost Podgoricaan kaudeksi 2000–2001. Hän edusti seuraa kolme kautta ja voitti cup- mestaruuden vuonna 2001. Kesällä 2003 Pavlović osallistui NBA:n varaustilaisuuteen, jossa Utah Jazz varasi hänen pelaajaoikeutensa tilaisuuden 19:ntenä pelaajana. Tulokaskaudellaan hän teki keskimäärin 4,8 pistettä ja otti 2,0 levypalloa ottelua kohden. Vuoden 2004 NBA:n laajennusvarauksessa uudeksi NBA-seuraksi tullut Charlotte Bobcats varasi hänet Utahilta, mutta kauppasi hänet heti Cleveland Cavaliersille, jossa hän vietti valtaosan NBA- urastaan. Pisteiden valossa Pavlovićin paras NBA-kausi oli 2006–2007, jolloin hän teki keskimäärin 9,0 pistettä ottelua kohden ja heitti kolmen pisteen heittonsa 40,5 % tarkkuudella. Hän edusti seuraa kesään 2009 asti, jolloin Cavaliers kauppasi hänet, Ben Wallacen sekä varausvuoron Phoenix Sunsille. Samalla Cavaliers sai joukkueeseensa Shaquille O'Nealin. Pavlović ei kuitenkaan edustanut Sunsia yhdessäkään ottelussa, sillä syyskuussa 2009 seura vapautti hänet sopimuksestaan. Pian tämän jälkeen hän solmi Minnesota Timberwolvesin kanssa pelaajasopimuksen. Kauden 2010–2011 alussa Pavlović pelannut missään seurassa, vaan siirtyi vasta tammikuussa 2011 Dallas Mavericksiin. Kymmenen ottelun jälkeen, helmikuussa 2011, hän jatkoi uraansa New Orleans Hornetsissa. Pavlović edusti seuraa vain neljässä ottelussa ja siirtyi maaliskuussa 2011 loppukaudeksi Boston Celticsiin. Kauden 2011–2012 hän pelasi kokonaisuudessaan Celticsin joukkueessa. Kesällä 2012 hän siirtyi kolmen seuran suuressa pelaajakaupassa Portland Trail Blazersille. Kausi 2012–2013 jäi hänen toistaiseksi viimeisekseen NBA:ssa ja hän teki kauden aikana keskimäärin 2,6 pistettä ottelua kohden. Helmikuussa 2014 hän siirtyi takaisin Eurooppaan yli vuosikymmenen NBA-koripallon jälkeen ja teki serbialaisen KK Partizanin kanssa pelaajasopimuksen. === Maajoukkue === Pavlović pelasi Serbia ja Montenegron alle 20-vuotiaiden juniorimaajoukkueessa. Hän pelasi myös Serbia ja Montenegron koripallomaajoukkueessa, jonka kanssa hän oli mukana vuoden 2004 olympiaturnauksessa. == Lähteet == == Aiheesta muualla == *Euroliigan pelaajaprofiili *Basketball-Reference Luokka:Montenegrolaiset koripalloilijat Luokka:Vuonna 1983 syntyneet Luokka:Elävät henkilöt
Williamsonin eetterisynteesi

Williamsonin eetterisynteesi on alkyyli- tai aryylihalogenidin ja alkoksidin tai fenoksidin välinen reaktio, jossa reaktion tuotteena muodostuu eetteri. Reaktio on nimetty kehittäjänsä Alexander William Williamsonin mukaan, joka löysi reaktion vuonna 1850. Williamsonin eetterisynteesi on yksi käytetyimpiä tapoja valmistaa eettereitä synteettisesti teollisuudessa.Lawrence Karas & W. J. Piel:Ethers, Kirk-Othmer Encyclopedia of Chemical Technology, John Wiley & Sons, New York, 2000. Viitattu 15.5.2014Michael Sakuth, Thomas Mensing, Joachim Schuler, Wilhelm Heitmann, Günther Strehlke & Dieter Mayer: Ethers, Aliphatic, Ullmann's Encyclopedia of Industrial Chemistry, John Wiley & Sons, New York, 2010. Viitattu 16.5.2014 ==Reagenssit ja mekanismi== Williamsonin eetterisynteesi on monipuolinen tapa valmistaa eettereitä, koska sopivan alkyylihalogenidin ja alkoksidin tai fenoksidin valinnalla voidaan tuottaa joko symmetrisiä tai asymmetrisiä eettereitä. Alkoksidin muodostamiseen vaaditaan erittäin vahva emäs esimerkiksi natriumhydridi ja fenoksidien muodostamiseen riittää heikompikin emäs kuten natriumhydroksidi tai hopeaoksidi. Alkyyli- tai aryylihalogenidin tulee olla primäärinen tai sekundäärinen. Käsiteltäessä tertiäärisiä halogeeniyhdisteitä näissä olosuhteissa tapahtuu pääasiassa eliminaatioreaktioita, joiden tuotteina muodostuu alkeeni. Aromaattiset halodit reagoivat vain vähäisessä määrin fenoksidi-ionien kanssa ellei halogenidissa ole myös jotain elektroneja puoleensävetävää ryhmää, kuten nitroryhmää. Aromaattisilla yhdisteillä voi tapahtua sivureaktioina alkyloitumisreaktioita aromaattiseen renkaaseen. Williamsonin eetterisynteesi on nukleofiilinen substituutioreaktio ja tapahtuu S2N-reaktiomekanismilla. Mekanismissa nukleofiilinen alkoksidi- tai fenoksidi- ioni reagoi elektrofiilisen alkyylihalogenidin hiiliatomin kanssa. Reaktiossa muodostuu viisiatominen siirtymätila ja parempi lähtevä ryhmä halogenidi irtoaa, jolloin tuotteena muodostuu eetteri ja halogenidi-ioni. : ==Lähteet== Luokka:Orgaaniset reaktiot
Aleksandar Pavlović

Aleksandar Pavlović -nimisiä henkilöitä ovat: * Aleksandar Pavlović, Sasha Pavlović (s. 1983), montenegrolainen koripalloilija * Aleksandar Pavlović (s. 2004), saksalainen jalkapalloilija.
Hilton Molino Stucky Venice

Molino Stucky on Venetsiassa Giudeccan saarella sijaitseva entinen mylly ja pastatehdas. Nykyään rakennuskompleksissa on Hilton-ketjun hotelli. thumb|Tulipalo vuonna 2003. Tehtaan perusti Giovanni Stucky 1800-luvun lopulla. Tehdas oli aikanaan alansa suurimpia Euroopassa. Tehdas koostui 13 rakennuksesta joista korkein oli 9-kerroksinen. Tyyliltään rakennukset ovat uusgoottilaisia ja ne on tehty tiilestä. Molino Stuckyn pasta oli yksi tunnetuimmista pastamerkeistä maailmanlaajuisesti, ja tehdas menestyi hyvin. Giovanni Stucky murhattiin vuonna 1910. Murhan teki yksi tehtaan entinen työntekijä joka kärsi mielenterveysongelmista. Tämän jälkeen tehtaan johdon otti käsiinsä Giovannin poika Giancarlo. Aika oli kuitenkin jo ajamassa tehtaan ohi. Rautateiden kehitys vei kuljetusedun Molino Stuckylta, ja lopulta tehdas jouduttiin lopettamaan vuonna 1955. Tehdas oli rappiolla, kunnes lopulta vuonna 1998 aloitettiin rakennuksen kunnostaminen. Rakennustyömaalla oli kuitenkin vuonna 2003 suuri tulipalo, joka viivästytti valmistumista. hotelli Hilton Molino Stucky Venice avattiin vuonna 2007. www.swissinfo.ch == Lähteet == ==Aiheesta muualla== Luokka:Venetsian rakennukset ja rakennelmat Luokka:Hotellit
Maithilin kieli

Maithili on indoarjalainen kieli, jota puhutaan Koillis-Intiassa Biharin osavaltiossa ja Nepalissa. Sillä on vuodesta 1992 lähtien ollut virallisen kielen asema Biharissa. Maithililla on noin 30 miljoonaa puhujaa Intiassa ja noin neljä miljoonaa Nepalissa. Maithili kuuluu indoarjalaisten kielen itäiseen haaraan ja se luetaan yhdessä muun muassa bhodžpurin ja magahin kanssa bihar-kielten ryhmään. Maithilia kirjoitetaan devanagari- kirjaimistolla. == Lähteet == Luokka:Bihar-kielet Luokka:Intian kielet
Rica Seilet Hotelli

thumb|right|250px|Rica Seilet heinäkuussa 2007. Rica Seilet Hotelli on Norjan Moldessa, Møren ja Romsdalin läänissä sijaitseva tornitalo. Rakennus on hotelli, jonka avajaiset pidettiin 11. syyskuuta 2002. Kuusitoistakerroksinen ja 82 metriä korkea rakennus on koko Molden kaupungin korkein rakennus. Tornista on tullut tunnettu nähtävyys, vaikka sen rakentaminen oli aiheuttanut runsaasti vastarintaa ennen sen rakentamisen hyväksymistä. Hotelli sisältää 170 huonetta, kymmenen kokoushuonetta, kaksi baaria, sekä ravintolan. Hotellin vieressä sijaitsee Bjørnsonhuset, jolla on sama sisäänkäynti hotellin kanssa. Myös Bjørnsonsplassen sijaitsee hotellin edessä parkkipaikalla, johon on rakennettu kiviä ympäröimään tuhansien ruusujen puutarhaa. ==Lähteet== Luokka:Norjan hotellit Luokka:Molde
Only Love Can Hurt Like This

Only Love Can Hurt Like This on englantilaisen laulaja-lauluntekijä Paloma Faithin kappale, jonka on sanoittanut Diane Warren. Se julkaistiin artistin kolmannen, A Perfect Contradiction-studioalbumin toisena singlenä 11. toukokuuta 2014. Kappaleesta tuli artistin kolmas Britannian singlelistan kymmenen parhaan joukkoon päässyt kappale, sen jälkeen kun se 11. huhtikuuta nousi 20. sijalta 7. sijalle ja siitä tuli hänen parhaiten kyseisellä listalla menestynyt kappale vuonna 2012 julkaistun "Picking Up the Pieces"-kappaleen rinnalla. == Kappaleet == ;Digitaalinen lataus # ;Digitaalinen lataus – Live Performance for Burberry # ;Digitaalinen lataus – remixversiot # # == Listasijoitukset == Listat (2014) Paras sijoitus Irlanti (Irlannin singlelista) 26 Skotlanti (Official Charts Company) 5 Iso-Britannia (Britannian singlelista) 6 ==Lähteet== Luokka:Vuoden 2014 kappaleet Luokka:Paloma Faithin kappaleet